
orbus  niger  omnium  fere  morborum  abdominis 
chronicorum  est  atrocissimus  et  periculosissimus. 

Armo  praeterito  in  oppido  Wermelskirchen  apud 
fratrem  meum  medicinae  Doctorem  commoranti  » 
bis  mihi  fuit  occasio,  morbum  hunc  observandi 
atque  curandi.  Quo  quidem  appulsus  sum ,  prae¬ 
sertim  cum  non  magna  sit  copia  casuum  hujus  morbi 
observatorum  et  descriptorum  9  et  quum  insuper  me¬ 
thodus  medendi  a  fratre  meo  meque  ipso  adhibita 
differat  a  plerorumque  aliorum  curandi  ratione,  ut 
scribendam  dissertationem  de  hoc  morbo  nigro  Hip¬ 
pocratis  aggrederer. 

Quod  attinet  ad  historias  dicti  morbi  nunc  enar¬ 
randas,  earum  primam  et  secundam  ipse  observavi» 
tertiam  et  quartam  fratri  meo  dilecto  debeo»  quippe 
cujus  diarium  praxeos,  qua  occupatur»  medicae  occa¬ 
sionem  mihi  praebuit  binas  hasce  observationes  ad¬ 
jungendi. 

Historia  morbi  prima . 


Petrus  Arnoldus  Koll»  quinquagesimum  sextum 
.annum  agens,  sanis  a  parentibus  genitus,  rusticus  atque 
>  inde  a  juvenili  aetate  rebus  frumentariis  mercaturam 
]  faciens ,  pallidus  ,  corporis  habitu  magno ,  gracili  et 

tenero  i  fibra  sicca,  temperamento  melancholico-sanguineo 
utens ,  variolas  atque  alios  infantiles  morbos  bene  nul¬ 
loque  incommodo  relicto  perpassus,  simplicem  rusticae 
vitae  victusque  rationem  observare  suetus,  neque  Bac¬ 
cho  neque  Veneri  deditus,  atque  ab  annis  viginti  sex 
in  matrimonio  feliciter  vivens ,  fere  continuo,  excepta 
narium  haemorrhagia  ipsi  adhuc  juveni  aliquoties  su¬ 
perveniente,  nec  non  febre  catarrhali,  ante  triginta 
annos  vaenaesectione  ac  ciborum  abstinentia  intra  se¬ 
decim  dies  curata,  optima  fruitus  est  valetudine.  Ante 
decem  annos  ortae  sunt  diarrhoea  et  emesis,  refrigerio 
et  fatigationibus  inductae,  quae  remediis  drasticis  trac¬ 
tatae,  animi  atque  sensuum  deliquium  post  se  duxerunt. 
Post  sextum  diem  quametsi  plane  ab  his  malis  libe¬ 
ratum  se  existimaret,  nihilominus  abdominis  et  ven¬ 
triculi  passiones  ab  eo  tempore  nunquam  dissipatae 
sunt;  mox  abdominis,  mox  dorsi  doloribus,  in  re¬ 
gione  epigastrica  atque  hypogastrica,  tum  alvi  obstruc¬ 
tione  ,  appetitu  depravato ,  tum  doloribus  colicis ,  tum 
infarctuum  et  morbi  hypochondriaci  symptomatibus 
laboravit.  Quae  affectiones  ,  quamvis  vehementia, 
earumque  perduratio  mutarentur,  atque  diaeta  non 
fuerit  aliena,  tamen  ex  corporis  fatigationibus  et  refri¬ 
geriis  semper  denuo  redierunt.  Propterea  ante  tres 
annos  auxilium  petiit  a  fratre  meo,  qui  resolventibus 
remediis,  salibus  neutris,  mellagine  graminis,  taraxaci, 
asa  foetida  atque  aliis  multum  levamen  praebuit  qui¬ 
dem  aegroto,  sed  non  radicitus  morbum  ipsum  sanavit. 
Sanitate  meliore  gaudentem  ante  sex  menses  dolor 

sinistrae  regionis  hypochondriacae  invasit  perpetuus, 
ut  neque  noctu  propter  hujus  partis  dolores  dormire, 
neque  inter  diu  negotiis  suis  vacare,  neque  erectus 
sedere  potuerit. 

Die  octava  Julii  h.  a.  cum  post  meridiem  frater 
advocaretur,  patientem  videndi  mihi  occasio  sese  ob¬ 
tulit.  Nobis  interrogantibus  ,  heri ,  ait ,  sese  viribus 
vacillantem  aegrum  sensisse,  atque  ex  lassitudine  inter 
ambulandum  collapsum  esse  in  agro.  Ab  uxore  sua 
brachio  adjutus  domumque  ductus  vespere  cerasa  cocta 
comedit,  et  tum  per  plures  horas  bene  dormivit. 
Hodie  e  lecto  s urgenti ,  vertigo,  sapor  amarus,  an¬ 
gustia  circum  praecordia,  extremitatum  tremor  et 
frigor,  intestinorum  tormina,  lassitudo  et  debilitas 
totius  corporis  supervenerunt,  Vomituritio  accessit,  et 
mox  vomitus  cruentus,  diarrhoea  involuntaria,  et  lipo- 
thymia ,  adeo  ut  uxor  sua  aliique  ipsum  jam  mortuum 
habuerint.  Materia  per  os  et  alvum  excreta  fuit  nigra, 
et  pici  similis ,  foetidissima,  quatuor  circiter  librarum 
pondus  aequans,  faecibusque  mixta.  Pulsum  invenie¬ 
bamus  parvum  et  celerem,  decimo  quarto  vel  decimo 
quinto  ictu  intermittentem  ,  linguam  albam ,  muco  ob¬ 
ductam,  extremitates  rursus  calentes,  memoriam  rerum 
imbecillem ,  susurrum  aurium ,  vertiginem  ,  vires  ex¬ 
haustas.  Lipothymiae,  ex  qua  post  quadrantem  horae 
expergefactus  erat,  non  amplius  testes  eramus,  sicut 
etiam  materiae  excretae  et  ob  foetorem  ex  hypocausto 
ablatae  non  nisi  reliquias  nigras  in  linteis  conspicieba¬ 
mus.  Intestinorum  tormina  et  levia  deliria  interces- 

serunt.  Quanquam  fieri  potuisset. ,  ut  ex  cerasorum 
nigrorum,  quem  diximus,  comesu  potius  quam  ex  mor¬ 
bida  quadam  intestini  affectione  alvi  illa  excretio  nigra 
ortum  duxerit ,  omnia  tamen  alia  symptomata  talem 
insontem  materiem  indigestam  non  subesse,  sed  re  vera 
morbum  nigrum  adesae  indicarunt. 

Abdomen  totum  manu  pressum  debilius  et  sensibi¬ 
lius  fuit ;  praesertim  regionem  hypochondriacam  sinis¬ 
tram  tangendo  dolores  atque  anxietates  productae  sunt; 
nec  non  indurationem  quatuor  digitorum  spatio  in 
regione  lienis  tactu  sentire  potuimus.  Ob  virium  vi¬ 
talium  debilitatem  magnam ,  et  ad  praecavendam  san¬ 
guinis  secretionem  excessivam,  sequentem  dedimus  me¬ 
dicinam  : 

ilee. :  Mixtur.  sulph.  acid.  Scrup.  unum.  Spirit. 

acetico-aether.  Scr.  dimid.  Syr.  aurant.  Unc.  unam 

M.  d.  s.  omni  liora  cochlear  parvum  sumendum  ; 
et  praeterea  ad  usum  externum : 

Rec.  Liniment.  ammoniat.  Brachm.  sex.  C am¬ 

phorae.  Tinct,  Opii  simpl.  aa  Dr.  dimid. 

M.  d.  s.  Leniter  inungendo  abdomen  9  praecipue 
ad  sedem  doloris  fixi  lateris  sinistri. 

Die  9.  Julii.  Hodierno ,  secundo  morbi  die,  vires 
vitales  parum  auctae ;  dolor  sinistri  lateris  fixus  lenior ; 
pulsus  debilis,  rarius  intermittens.  Nec  vomuit,  nec 
sedes  habuit ;  urina  parca ;  tormina  ventris  interdum 
cum  inflatione  adfuerunt. 

Ut  eadem  medicamenta  continuarentur ,  atque 
enerna  ex  infusoj  florum  Chamomillae  lacte  parato 

addito  sale  culinari  et  oleo  olivarum  applicaretur ,  ordi¬ 
navimus.  Post  horam  faeces  duras  multas  conglobatas 
mixtas  atro  foetidoque  sanguine  ,  per  alvum  excretas , 
aqua  tepida  infundi  jussimus ;  quae  colore  tincta  ett 
rubro,  nosque  hesternae  diagnoseos  verae  certiores  fecit. 

D .  10.  Julii ,  tertio  morbi  die,  vires  invenimus 
fortiores,,  pulsum  non  amplius  intermittentem,  linguam 
muco  parco  obductam,  ciborum  appetitum  adhuc  de¬ 
pravatum,  somnum  noctu  quietiorem,  dolorem  lateris 
sinistri  mitiorem.  Emesis  atque  alvi  excretio  non  ad¬ 
fuit.  Ad  resolvendum  leniterque  adstringendum 
scripsimus : 

Ree.  Sum  mi  t.  millefolii  Dr.  tres.  Rad.  valer.  mi- 
nor.  Dr,  duas,  fiat  infusio  aquosa;  colet,  et  liquori  co¬ 
lato  Unciarum  quatuor  adde :  Kali  tartaric.  Extr. 
tarax,  ana  Dr.  tres ,  Aquae  Lauro  -  Cerasi  Dr.  tres  et 
climid.  Sjr.  cort.  aurant.  Unc.  unam. 

M.  d.  s.  omni  bihorio  cochlear'  unum  sumendum. 

JD.  11.  Julii ,  quarto  morbi  die  medicina  prae¬ 
scripta  religiose  usus ,  tres  habuit  sedes  faecium  in¬ 
duratarum  atro-sanguine  adhuc  obductarum  ;  omnibus 
symptomatibus  morbi  antea  urgentibus  nunc  mitioribus 
factis  ejusdem  medicinae  omni  trihorio  cochlear  sumsit, 
quamvis  ob  virium  debilitatem  in  lecto  erectus  sedere 
non  posset. 

Die  15.  Julii ,  s.  octava  morbi,  aegrotum  denuO 
visitavimus.  Per  tres  dies  somnus  noctu  sensim  sen- 
simque  reficiens,  dolor  lateris  sinistri  interdum  ve^ 
premendo  vel  movendo  rediit;  ciborum  appetitus  me- 


lior;  erecte  sedere  potest  in  lecto,  attamen  vertigo 
atque  abdominis  imbecillitas  eum  ex  lecto  manere  non 
sinunt.  Quovis  die  semel  vel  bis  alvi  excretio  adfuit 
faecium  conglobatarum ,  hodie  autem  faecium  pulta» 
cearum  e£  mollium,  cum  vitello  ovi,  quod  ederat,  mixta 
non  digesto.  Nigredo  et  foetor  enormis  excrementorum 
cessavit.  Pulsus  regularis  et  debilis.  Induratio  in 
lienis  regione  nondum  plane  abest,  sed  diminuta. 

In  primis  sex  diebus  morbi  patiens  nihil  ciborum 
assumsit,  sed  sitis  adfuit,  ideoque  aquam,  theam  vi¬ 
ridem  ,  aquam  hordei ,  cum  aliquot  vini  guttis  bibit. 
Heri  et  hodie  primum  decoctum  oryzae ,  avenae  ex- 
corticatae,  vitellum  ovi  molliter  cocti,  atque  solani  tu¬ 
berosi  tubera  in  aqua  cocta  cum  appetitu  surnsit. 
Tormina  ventris  et  dolores  vix  atque  rarissime  sensit. 

Die  16.  Julii .  Quum  abdomen  molle  esset,  san¬ 
guinis  excretio  cessasset ,  vasaque  ,  ex  quibus  sanguis 
produxerat,  nunc  clausa  essent,  atque  debilitas  corporis 
totius,  intestinorumque  abdominalium  praesertim  per¬ 
duraret,  praescripsimus : 

Ree.  Cort.  Peruv.  gross.  pulv.  Unc.  dimid.  Magnes, 
ustae  dr.  unam  et  dimid.  Stent  in  digest.  c.  aqua 
ferv.  per.  hor.  tum  colet,  et  residuo.  Unc.  quatuor  adde 
Mixt.  sulph.  acid.  Dr.  duas,  Syr,  cort.  aurant.  Unc.  unam. 

M.  d.  s.  singulis  binis  vel  ternis  horis  cochlear 
unum  sumendum. 

Dolor  fixus  atque  induratio  lateris  sinistri  quum 
nondum  funditus  transiissent ,  dedimus  ad  hunc  locum 
inungendum : 

Rec.  Ungt.  Hydrarg,  ciner.  dr.  duas.  Ungt.  Roris- 
marini  comp.  Unc.  dimid. 

M.  d.  s.  ter  de  die  applicetur. 

Vicesimo  Julii.  Decimo  tertio  die  morbi  patiens 
nos  in  fratris  mei  domicilio,,  quod  ab  ejus  domo  qua¬ 
drantem  horae  distat,  visitavit.  Pallidus  adhuc  erat 
atque  imbecillis,  pulsus  regularis,  lingua  sordibus  pura» 
cibos  antea  dictos  cum  appetitu  sumit  atque  bene  di¬ 
gerit,  coffeam  cum  euphoria  bibit,  somnus  quietus. 
Omnia  symptomata  dolorosa  cessaverant,  excepto  sensu 
dolorifico  lateris  sinistri  ex  tactu  percipiendo,  quanquam 
ab  induratione  liber  esse  videretur,  atque  omnes  excre- 
tiones  rite  procederent. 

Vicesimo  quarto  Julii .  Ne  autem  infarctus  vel 
succorum  stagna tiones  in  liene  antea  indurato  vel  in 
intestinorum  cavitatibus  relinquerentur,  idoneum  duxi¬ 
mus  sequens  praescribere : 

Rec.  Aqu.  menth.  pip,  Unc.  quatuor.  Kali  tartaric. 
Extr.  Graminis  aa.  dr.  sex.  Extr.  taraxac.  Unc.  dimid. 
Syr.  aurantior.  Unc.  unam. 

M.  d.  s.  ter  in  die  cochlear  haur. 

Decimo  tertio  Augusti ,  sive  morbi  die  trice¬ 
simo  septimo,  aeger  denuo  ad  nos  redux  effatus  est, 
se  per  tres  hebdomades  antecedentes  bene  comedisse, 
omnes  excretiones  regulariter  prodiisse  ,  neque  sangui¬ 
nem  neque  faeces  conglobatas,  neque  cibo3  indigestos  in 
faecibus  adfuisse ,  unum  tantum  diem  obstructione, 
aliquoties  post  sumta  pira  diarrhoea  sese  affectum 
fuisse.  Carnem  vitulinam  et  bovinam ,  tubera  solani 

tuberosi?  ova?  legumina  hortensia  aliaque  bono  cum 
appetitu  comedit  et  bene  concoxit.  Dolorem  sinistri 
lateris  non  sentit  ?  nisi  manu  fortiter  locus  prematur ; 
vires  vitales  hoc  modo  cibis  atque  somno  refectae 
erant.  Ordinavimus?  quod  sequitur: 

Ree.  Asae  foetid.  Dr.  unam.  Kali  sulphuric.J  Rad. 
rhei  opt.  aa.  dr.  dimid.  Extr.  Aloes  gr.  sex.  Extr. 
Centaurei  miri.  q.  s.  ut  f.  pii.  pond.  gr.  duor.  d.  s.  ter 
in  die  quatuor  pilulas  sumat. 

Tunc  jussimus,  ut  cibis  concoctu  difficilibus  ab¬ 
stineret  et  vinum  rubrum  bonum  biberet.  Mense  Sep¬ 
tembris  fratri  meo  dixit?  sese  omnibus  morbi  symp¬ 
tomatibus  liberum  esse?  atque  valetudine  meliore,  quam 
antea  ?  gaudere. 

Historia  morbi  secunda. 

Die  cruarto  Junii  h.  a.  die,  cum  fratre  meo 
visi  viduam  nomine  Briigger ;  eam  que  inveni  feminam 
triginta  novem  annorum  ?  corporis  habitu  gracili  et 
tenero  praeditam,  in  juventute  morbos  tantum  exiguos 
perpessam.  Xndea  vicesimo  anno  nupta  cauponi,  alacriter 
semper  negotia  domestica  perfecit,  juctmdoque  consor¬ 
tio  cum  marito  vixit.  Septem  peperit  infantes,  quorum 
natu  maximus  septemdecim  ad  minimum  habet  annos. 
Catamenia  ipsi  semper  fluebant  regularia  ,  sicut  etiam 
puerperia  cuncta  optime  succedebant;  nullo  sanitatis 
detrimento  relicta.  Atque  novissime  vix  quatuor decim 
elapsi  erant  dies ,  ex  quibus  mensium  fluxus  prorsus 
naturalis  solito  tempore  adfuerat. 


Maritus  ejus ,  per  aliquot  annos  ascite  affectus, 
ex  paracentesi  instituta  atque  remediis  aliis  adhibitis 
interdum  in  integrum  restitutus  esse  videbatur;  atta¬ 
men  ascite  propter  hepatis  vitium  denuo  semper  rever¬ 
tente,  diem  obiit  supremam  ante  tres  annos.  Hic  mariti 
amatissimi  morbus  et  mors  uxoris  maerentis,  antea 
sanae ,  valetudinem  primum  subverterunt.  Etenim 
inter  sperandum  atque  metuendum  plures  annos  de¬ 
gens  vitae  ,  omnes  curas  et  labores  circa  res  domes¬ 
ticas  in  se  susceperat  femina ,  ac  simul  vigilias  mul¬ 
tas  mariti  sublevandi  causa  passa  erat  aeque  assidue  ac 
fortiter.  Mortuo  autem  marito  illius  spes  omnis  fugit, 
atque  aegritudines  hystericae,  cardialgia ,  cephalal¬ 
gia  ,  virium  decrementum  ,  appetitus  depravatus, 
anxietates  praecordiales,  dolores  et  tormina  ventris, 
moeror  etc,  ab  hoc  tempore  eam  vexare  non  desie¬ 
runt.  Negotia  quidem  domestica  non  neglexit,  et  quia 
vitae  periculum  non  adfuit,  guttas  antispasmodicas, 
liquorem  anodynum  etc.  interdum  ad  dolores  atroces 
sedandos  adhibuit ,  neque  auxilium  medicorum ,  ut 
morbo  sanaretur,  implorare  voluit.  Hinc  factum 
est,  ut  per  sex  mensium  spatium,  etsi  dolor  hypo¬ 
chondriacae  sinistrae  regionis  perseveraret ,  atque  ca¬ 
pitis  et  abdominis  dolores  eam  saepius  vexarent,  reme¬ 
dia  nondum  Fuerint  adhibita.  Ouae  hic  praemisi, 
Anamnestica ,  ex  muliere ,  quum  convalesceret  inter¬ 
rogavi,  atque  historiae  morbi  nigri,  quam  nunc  de¬ 
scripturus  sum  illustrandae  causa  praeposui. 


Aegrota  et  adstantes  nobis  octava  hora  matutina 
advenientibus  haec  exposuerunt:  Vespera  hesterni  diei 
decima  hora  emesis  invasit,  statimque  ex  alvo  quo¬ 
que  materia  nigra  ,  foetidissima  excreta  est,  cum 
animi  deliquio.  Alterius  diei  hora  matutina  quarta  rur¬ 
sus  haec  materia  iisdem  symptomatibus  alvo  excreta 
est,  cujus  copia,  duas  circiter  mensuras  aequans, 
matulam  implevit.  Urina  itidem  nigricans  parca  et 
foetida  apparuit. 

Nunc  vomituritio  apparuit,  ita  ut  quovis  mo* 
mento  emesin  et  syncopen  provocare  ipsi  videretur. 
Pulsum  filiformem  et  intermittentem  vix  sentire  po¬ 
tuimus  ;  lingua  muco  albido  obducta  fuit ;  vires  ex¬ 
haustae  ,  ut  neque  in  lecto  se  erigere ,  neque  erecta 
sedere  posset;  somnus  inquietus,  minutis  quinque 
vel  decem  interruptus;  murmurabat  verba,  quae  irx- 
telligi  non  poterant. 

Nobis  adstantibus,  emesis  ipsi  rediit,  qua  bilis, 
pituita  et  aqua,  sed  non  materia  nigra,  eiiciebatur, 
quae  tamen  mox  per  alvum  excreta  cum  foetore  in¬ 
gerite  nigerrima  aquam  ^tepidam  affusam  colore  rubro 
tinxit.  Post  hanc  excretionem  manus  ac  pedes  frigidi 
facti  sunt :  pulsus  sentire  vix  potuisset ,  atque  animi 
deliquium  sequutum  ,  ita  ut  post  horae  demum  qua¬ 
drantem  loquendi  facultas  rediret,  pulsusque  celer 
ac  debilis  sentiretur. 

Noctu  siti  multa  vexata  bibit  aegrota  aquam  cum 
saccharo  et  vino  pauco  ,  quae  ut  continuaretur  ordi¬ 
navimus  ,  aeque  ac  ut  omnia  frigida  sumeret , 


et  a 


colloquendo  abstineret;  ciborum  appetitus  abfuit,  prae¬ 
scripsimus  : 

* 

Rec.  Tinct.  Cinnamomi  Unc.  dimid,  Mixt.  sulph. 
acid.  Scr.  unum»  Syr.  aurantior.  Unc*  unam, 

M.  d.  s.  Omni  hora  cochlear  parvum  hauriendum. 

Abdomen  molle  erat,  neque  ob  magnam  debilita¬ 
tem  in  tangendo,  nisi  quum  a  digito  fortius  premeretur, 
dolorem  aliquem  percepit.  Hypochondrii  sinistri  dolor 
quoque  mitis  adfuit.  Hinc  jussimus,  ut  lintea  abdo¬ 
mini  imponerent  madefacta  cum  liquore ,  ex  Spir. 
angel.  comp.  et  Acet,  aromat,  partibus  aequalibus 
parato» 

Ad  bibendum  dedimus  potum  aquosum  decoc¬ 
tum  ex  Rad.  alth.  et  gramin.  aa.  dr.  tribus  Hb.  salviae 
et  flor,  Chamom.  rom.  aa.  dr.  duabus, 

Quinto  Junii,  tertio  morbi  die,  emesis  non  amplius 
venit;  per  alvi  excretionem  unciae  fere  octo  atri  san¬ 
guinis  exierunt  semel ,  atque  postea  bis  faeces  pitui¬ 
tosae  conglobatae.  Vires  vitales  quum  auctae  essent, 

i 

ut  eadem  medicina  eodemque  potu  ad  bibendum  utatur, 
praescripsimus. 

Septimo  Junii,  quinto  morbi  die,  omnia  symptomata 
meliora  invenimus  ;  urinam  antea  ex  nigro  purpuream, 
et  parcam  mutatam  in  flavam  et  largiorem ;  somnum 
quietum ,  ciborum  appetitum  revertentem,  vires  multo 
refectas ,  linguam  in  radice  tantum  albidam.  Herf 
fuit  sedes  faeciuin  mollium  sine  sanguine  et  materia 
nigra  admixta;  spasmi  et  dolores  cessarunt. 


Hodie  administravimus  Eiect.  e  Serma  Unc.  unam, 
cujus  omni  quadrihorio  parvum  cochlear  alternatim 
sumendum  jussimus  cum  infusionis  ex  Millefolii 
summitat.  Dr.  vj  paratae  Unc.  qua  tuor,  cui  addita  erant: 

Mixt.  sulph.  acid.  dr.  seniis.  Tinctur.  cinnamom. 
Unc.  semis.  Pro  victu  jus  gallinaceum  et  bovinum, 
ova  mollia  et  parum  leguminum ,  nunc  suasimus 

Undecimo  Junii  ,  nono  scilicet  morbi  die ,  morbi 
symptomata  fere  omnia  cessavisse  invenimus ;  secretiones 
et  excretiones  naturales  factae:  iam  ad  negotia  levia 
in  hypocausto  perficienda  aegrota  redire  coepit ;  lecto 
jam  ex  aliquot  diebus  non  amplius  adfixa;  cum 
oblectamento  cibos  appetiit,  et  cum  euphoria  eos 
concoxit;  dolores  haud  amplius  sensit.  Corroborandae 
valetudinis  causa  dedimus : 

ilee.  Tinct.  Chinae  comp.  Tinct.  Cort.  aurantior.  aa. 

M.  d.  s.  cum  vino  rubro  ter  in  die  guttas  quin¬ 
quaginta  sumat. 

Vicesimo  Junii  3  morbi  die  decimo  octavo  in  domo 
sua  visimus  aegrotam  exclamantem :  gaudeo  ,  me  hoc 
morbo  correptam  fuisse,  propterea  quod  hoc  ipso  a 
passionibus  ,  quibus  antea  affecta  eram ,  nunc  pror¬ 
sus  liberatam  me  sentio.  Etenim  nunc  legumina,  quae 
an  te  dolores ,  ructus ,  atque  inflationes  effecerant? 
bene  possum  concoquere ,  primis  diebus  ,  quibus 
lectum  non  amplius  petii,  pedes  habui  vespere  tumi¬ 
dos,  qui  tumor  nunc  etiam  evanuit.  Omnes  secre¬ 
tiones  et  excretiones  quum  rite  procederent,  ac  somnus, 

lingua,  pulsus  etc.  sanitatem  indicarent  ,  medica¬ 
menta  aiia  non  adhibuimus. 

Post  octo  hebdomadas  cum  mulierem  rursus  vise¬ 
remus  nobis  dixit  ea,  omnes  vires  vitales  nunc  optime 
vigere ,  seque  tempore  'quatuor  annorum  praeteri¬ 
torum  nunquam  tam  perfecta  usam  fuisse  sanitate, 
quam  qua  nunc  gaudeat. 

Tertia  morbi  historia . 

Mulier  9  quadragesimum  aetatis  annum  agens  et  inde  a 
quatuor  annis  in  matrimonio  degens,  perci iu  laboraverat 
doloribus  colicis,  appetitu  turbato  et  alvi  excretione  irre¬ 
gulari,  indigestionibus  atque  inflationibus,  adeo  ut 
affectiones  hypochondriacae  per  decem  annos  nunquam 
desierint.  Color  etiam  faciei  flavus ,  tener  et  gracilis 
corporis  habitus ,  temperamentum  cholerico-melancho- 
licum,  constitutione  sic  d>cta  atrabilaria  eum  praeditum 
esse,  clare  indicarunt.  Nono  novembris  anni  IS  19 
frater  meus  ab  eo  ad  auxilium  ferendum  petitus  est. 

Aegrotum  is  invenit  facie  lurida,  corporis  macie 
eximia  ,  viribus  exhaustis,  ipsum  que  de  vita  despe- 
rantem.  Diarrhoea  sanguinolenta  et  aquosa  saepius 
rediit;  pulsus  celer  et  inttermittens*;  lingua  sicca, 
mucoque  nigro  obducta;  sitis  perpetua,  et  post  po¬ 
tum  emesis  ;  appetitus  ciborum  nullus,  attamen,  quae 
edere  tentavit,  mox,  sicut  potulenta,  evomuit.  Si 
sedere  aut  lecto  cubare  vellet ,  anxietas  supervenit 
circa  praecordia  et  angor  pectoris  cordisque,  et  simi- 


lis,  ac  si  bydrothoracis  paroxysmo  correptus  essef . 
ita  ut  per  sex  dies  noctesque  ne  per  momentum  tem¬ 
poris  quidem  domiverit.  Tremens,  vix  pedibus  stare 
potuit,  oculis  semiclausis  in  facie  pallida,  et  loquela 
lenta  tremula  morienti  similis  apparuit.  Uxor  ejus  fra¬ 
tri  meo  narravit ,  morbi  principium  fuisse  ante  sep¬ 
tem  dies,  sanguine  per  os  et  materia  nigra  per  alvi 
excretionem  perrumpente.  Medicum ,  quem  primum 
consuluissent ,  ipsi  dedisse  alvum  laxantia ,  iisque 
adhibitis  intra  sex  dies  plus  quam  vicies  per  alvum 
atra  materia,  mixta  excrementis,  per  vomitum  autem, 
qui  ter  repetisset,  parum  tantum  sanguinis  cum  aqua, 
pituita  et  bile*  prodiisse.  Abdomen  molle  et  attrac¬ 
tum,  regio  epigastrica  et  hypochondriaca  sinistra  pa¬ 
rum  tensa  tangenti  digito  dolorihca  atque  fortiori  tactu 
angustia  orta,  ut  spiritum  trahere  vix  posset. 

Omnia  symptomata  aegrotum  mox  virium  ex  ina¬ 
nitione  moriturum  designarunt.  Ad  vires  prostratas 
quam  fieri  possit  extollendas  et  simul  sensibilitatem  ex- 
cessivam  nervorum  gangliorumve  diminuendam,  prae¬ 
scripsit  frater : 

Aqu.  Lauro  -  Cerasi  Une*  dimid.  S.  omni  quadri- 
horio  gtt.  viginti  sumend.  alternatim  cum  mixtura  ex: 

Sem.  Papav.  alb.  sem.  Hyoscyami  aa.  dr.  una  et  dimid. 
F.  Emuls.  c.  Aqu.  foenicul.  Unc.  tribus  parat,  cui  adde ! 
Tinct.  cinnamomi  dr.  tres.  Spir.  acetico  aether,  dr*  unam 
Aqu.  cinnamom.  vim  dr.  sex. 

M.  d.  s.  Omni  quadrihorio  cochlear  detur.  Ad 
haec  extrinsecus  applicandum  unguentum  ex: 

Linim.  saponat.  camph.  Une.  una.  Ungt.  Hy- 
drarg.  ciner.  dr.  duabus,  quo  omni  bihorio  leniter  legi¬ 
ones  epigastrica  et  hypochondriaca  essent  inungendae. 

Postridie  nonas  Novembres  aeger  fratri  meo  dixit? 
se,  postquam  sexies  sumsisset  medicamentorum  plenum 
cochlear,  quiete  dormivisse,  atque  se  quasi  in  coelis  nunc 
versari  sibi  videri,  quia  sedere  e£  cubare  posset.  Nec  vo¬ 
mitus  nec  diarrhoea  rediit,  pulsus  rarius  intermisit ;  lingua 
humidaet  leviter  obducta  fuit ;  omnia  alia  fere  eadem,  sed 
mitiora.  Tenesmus  quum  adesset ,  sine  alvi  excretione 
sequente ,  alternatim  cum  Aqua  Lauro  -  Cerasi  sumere 
iussus  est  sequens  medicamen : 

Ree.  Aqu.  laxativ.  Unc.  duas.  Tartari  natronat* 
Dr.  tres.  Extr.  Hyoscyami  Scr.  unum.  Tinct.  Rhei  aq. 
Syr.  Papav.  rh.  aa.  Dr.  sex. 

M.  d.  s.  Omni  trihorio  cochlear  semis  sum. 

Septimo  Novembris  medicamentis  aliquoties  sura- 
tis  ter  secuta  est  diarrhoea  sanguinolenta  cum  faecibus 
induratis;  indeque  debilitas  major  atque  interdum  in 
cubando  angoris  descripti  paroxysmus  venit.  Ciborum 
appetitus  adhuc  depravatus,  sitis  parca,  vomitus  nul¬ 
lus  ,  urina  pauca  rubra.  Accepit : 

Rec.  Sem.  Hyoscyami^  Papav.  albi  aa.  Dr.  duas 
Aqu.  foenicul.  Unc.  quatuor ;  paret,  emuls.  cui  add.  Tinct, 
Digit.  purp.  Dr.  duas  Spir.  sulph.  aether.  Dr.  unam. 
Tinct.  Rhei  aquos.  Syr.  cinnamom.  aa.  Unc.  unam. 

M.  d.  s.  omni  bihorio  cochlear  unum  sumendum. 

Nono  Novembris  somnus  quietus  fuit,  bis  alvi 
excretio  cum  faecibus  induratis  sine  sanguine  admixto, 
pulsus  debilis  ,  non  intermittens ,  linguae  apex  immu¬ 
nis,  medium  et  radix  sordibus  tecta  flavis. 

Quum  singultus  ortus  esset,  ejusque  causam  in 
Tincturae  digitalis  usu  positam  esse  judicaret  frater, 
praescripsit  quidem  eadem  medicamenta ,  sed  loco 
Tinct.  Digitat.  substituit  Kali  tartaric.  drachm.  duas. 

Decimo  Novembris  omnia  meliora  facta ,  singul¬ 
tus  cessavit,  sed  urina  parcius  excreta.  Propinatum 
hodie : 

Ree.  Tinct.  Digit.  purp.  Dr.  duas  Mixt.  sulph, 
acid.  Spir.  acet.  aeth.  Dr.  unam  et  semis. 

M.  d.  s.  omni  trihoria  gtt.  triginta  haur. 

Decimo  secundo  Nouemhris .  Urinae  secretio  auc¬ 
ta,  faeces  molles  atque  omnia  in  mitius  meliusque  con¬ 
versa,  excepta  virium  vitalium  prostratione,  adhucdum 
perseverante.  Quare  ei  praescriptum  est  sequens  : 

Rec.  Coit.  Peruv.  opt.  gross.  pulv.  Unc.  dimid, 
Magnes,  ust.  Dr.  unam  et  semis.  Inf.  p.hor.  colat.  Unc. 
quatuor  adde  Mixt.  sulph.  acid.  Dr.  semis.  Tinct.  cin- 
namom.  Elaeosacch.  menth.  pip.  aa.  Dr.  tres 

M.  d.  s.  trihorio  cochlear  unum  sum. 

Decimo  quarto  Novembris.  Nunc  demum  cibo¬ 
rum  appetitus  bonus,  vires  augentur,  facies  pallida 
in  meliorem  vertitur,  lingua  pura.  Ut  tamen  eo  cer¬ 
tius  promtiusque  virium  perfectiori  restitutioni  succur¬ 
reretur,  propinata  est  aliquomodo  mutata  mixtura 

haec  i 

Ree*  Decoct.  cort.  Peruv*  e  Dr.  sex  cort*  parat. 
Une.  sex.  Mixt.  sulph.  acid.  Extr.  centaur.  minor, 
aa.  Dr.  duas,  Tinct.  cinnamom.  Unc.  unam. 

M.  d.  s.  omni  trihorio  cochlear  unum  sum. 

Decimo  nono  Novembris  aegrotus  ipse  ad  fratrem 
meum  venit,  viamque  unius  horae  spatio  pede  fecit.  Dolor 
hypochondrii  gravativus  secessit,  bene  dormit,  edit 
et  concoquit,  nisi  fuerint  legumina  et  caro  suilla 
quibus  inflationes  et  ructus  oriuntur.  Accepit  proinde : 

Rec»  Tinct.  Chinae  comp.  Unc.  unam  Elix*  auran* 
tior.  comp»  Dr.  duas,  Tinct.  aurant*  Unc.  semis. 

M.  d.  s.  ter  in  die  quinquaginta  gtt.  in  vino  su¬ 
mendae. 

Decimo  secundo  Decembris .  Digestionis  vis  non* 
dum  prorsus  restituta;  nam  tardius  adhuc  a  cibis  ali¬ 
quantum  gravioribus  stomacho  alvoque  turbatur.  Quam 
ob  rem  datum  ei  est  sequens  : 

Rec.  Aqu.  menth.  pip.  Unc,  quatuor.  Extr.  Tarax 
Tartar.  tartar.  aa.  Une.  semis,  Extr*  centaur.  m.  Spir* 
sulph.  aeth.  aa.  Dr.  duas. 

M.  d.  s.  quater  in  die  cochlear  haurienti. 

Hoc  a  tempore  sanitatem  recuperavit  perfectiorem 
quam  antea ;  corpore  crassior  et  fortior  factus  est ; 
faciiique  et  jucunda  opera,  a  passionibus  antea  ipsum 
vexantibus  hypochondriacis  nunc  immunis,  negotia 
sua  mercantilia  perficere  potest. 

Historia  morbi  quarta . 

P  .  .  .  .  .  quinquaginta  duo  haberis  annos  ,  cor¬ 
poris  habitu  strictiore,  abdomine  pro  reliquo  corporo 

crassiore,  facie  pallida  et  cachectica,  statura  brevi, 
temperamento  melancholico ,  in  juvenili  aetate  spiritus 
vini  potui  copioso,  nec  non  onaniae  deditus,  postea  in 
matrimonio  quatuor  liberorum  pater  factus,  iride  ex 
pluribus  annis  malo  hypochondriaco  ac  melancholico 
affectus  fuit.  Quamvis  possessor  esset  permagnarum 

fortunarum,  et  quamvis  in  tantis  divitiis  cum  familia 

*  . 

vitam  victumque  nimis  parcum  degeret,  ex  melancho¬ 
lica  tamen  animi  prehensione  mox  de  rei  do¬ 
mesticae  stabilitate  desperare  coepit,  continuaque  anxie¬ 
tate  metuque  agitatus  est,  ne  ipsi  liberisque  pecunia 
ad  vivendum  necessaria  deficeret*  Subjunctae  omnino 
erant  huic  malo  hypochondriaco  causae  materiales, 
systematis  venae  portarum  plethora  atque  sanguinis  in 
eo  stagnationes,  iisque  adfuere  sensus  hypochondriorum 
dolorifici,  tensio  abdominis  ,  appetitus  et  alvi  excretio 
irregularis,  vertigo,  etc.  Ad  quae  mala  curanda  frater 
meus  atque  alius  una  consultus  medicus  suaserunt, 
ut  balnea ,  resolventia ,  clysteres  viscerales  et  c.  adhi¬ 
beret  aeger. 

Quum  is  autem  adhuc  in  tantum  viribus  sibi  con¬ 
stare  putaret ,  ut  negotiis  dilectis  suetisque  circa 
divitias  suas  augendas  et  pecuniam  foenerandam 
adhuc  vacare  posset,  neque  periculum  in  mora 
esse  ipsi  videretur,  omisit  facere,  quae  ipsi  a  me¬ 
dicis  praescripta  erant,  neque  diaetam  idoneam  ser¬ 
vavit.  Mane  jejunus  ad  dolores  vel  inflationes  levan¬ 
das  bibit  spiritum  vini  cum  tincturis  amaris,  neque 

minus  contra  fratris  mei  praescripta,  legumina,  carnem 
suillam  et  c.  edit. 

Accidit  ipsi  decimo  nono  Maji  anno  1816,  ut  cum 
animi  deliquio  excretio  sanguinis  atri  foetidissimi  tam 
per  oesophagum  et  os,  quam  ex  alvo  prodiret,  qua 
duae  circiter  mensurae  illius  evacuatae  sunt.  Frater  meus 
vocatus  hora  undecima  vespertina ,  invenit  aegrotum 
ingente  correptum  debilitate,  pulsu  intermittente,  fili¬ 
formi,  lingua  nigricante  adhuc  materia  obducta,  voce 
debili,  loquela  vix  intelligibili ,  manibus  pedibusque 
frigidis,  facie  lurida;  nunc  mente  compos  erat,  nunc 
alienus  et  soporosus. 

In  tali  rerum  statu ,  quo  parum  spei  superesse 
videbatur,  ex  clarorum  virorum  auctoritate  sequens  ordi¬ 
navit  frater  remedium  : 

Ree.  Oh  Amygd.  dulc.  Dr.  sex.  Gi.  arab.  Dr* 
duas,  fiat.  c.  Aqu.  fi.  aurant.  Une,  tribus  emulsio,  cui 
adde  Kali  tartar.  Dr.  duas ,  Syi\  Papav.  rh.  Unc.  unam. 

M*  d.  s,  omni  hora  cochlear  sum.  Flora  quarta 
matutina  vomitus  atque  secessus  niger  rursus  rediit ; 
Tum  medicina  ita  mutabatur  : 

Rec.  Summit.  millefoh  inf.  Unc.  quatuor.  Extr. 
gramin.  Tart.  boraxat.  aa.  Dr.  duas.  Tinct»  Cinna¬ 
momi  Dr.  unam»  • 

*  . 

M.  ch  s.  omni  hora  cochlear  propin.  Ad  externum 
vero  usum  adjunctum  est  sequens : 

R.ec.  Cort.  Peruv.  gross.  pulv»  Unc*  tres.  Flor. 
Chamorn.  Hb.  Menth.  Spec.  aroma t.  aa.  Unc.  unam. 


M.  d.  s.  vino  infusa  alque  digesta  abdomini  calide 
imponantur. 

Tertio  et  quarto  morbi  die  aliquoties,  sine  vomitu, 
alvum  deposuit;  excretae  materiae  ejusdem  generis 
erant.  Vires  aliquantum  crescere  visae  sunt ;  ideoque 
iisdem  medicamentis  ut  uteretur  jussus  est.  Quinto 
morbi  die  vomitus  materiae  nigrae  tertia  vice  rediit; 
indeque  syncope  vehemens  completa,  quam  mox  et 
fere  opinato  citius  mors  placida  excepit. 

II. 

Morbi  nigri  natura  ac  sedes  ex  cadaverum  sec¬ 
tionibus  indagata ,  variaeque  de  ea  Autorum 

sententiae ♦  *) 

§.  i. 

Morbus  niger  ea  est  viscerum  vitae  functionisque 
abdominalium  et  sanguinis  vasis  brevibus  ad  ipsum 

*)  Scriptores  praestantiores ,  qui  de  hac  materia  prodiderunt, 
sunt  sequentes  i 

Breschet  de  Melanosi,  in  Cl.  Harlefs  Rh.  Jahrb.  I.  m. 

Bryan ,  Diss.  de  melaena.  Edinb.  1786. 

Fausius ,  Diss.  de  morbo  nigro  Hipp,  Heidelb»  1657. 

Gasser ,  Diss.  de  morbo  nigro  Hipp.  Argent.  1761. 

Girard,  Diss.  de  melaena.  Edinb.  1789. 

Hali ,  Diss.  de  melaena.  Edinb.  1782, 

Hartmann ,  Diss.  de  morbo  nigro  Hipp.  Frkf.  1786,  Doering 
I.  p.  194. 

Hoehn ,  Diss.  Cogitata  quaedam  de  morbo  nigro  Hipp.,  vo¬ 
mitu  cruento  et  diarrhoea  cruenta.  Jena  1796.  Salzb.  med. 
chir.  Zeitung  1801.  IV.  p.  386. 

Hoff manti,  Fr.,  Diss.  de  morbo  nigro  Hipp.  Frkf.  etHal.  1701. 
et  in  ejus  Operib.  T,  IV, 

ducti  degeneratio,  qua  tum  ventriculi  et  speciatim  sys¬ 
tematis  sanguiferi  venosi  ad  illa  pertinentis,  tum  inpri- 
mis  intestinorum  tenuium  partimque  crassorum  ex- 
cretio  nigra ,  sanguini  dissoluto  attamen  tenaciori  simi¬ 
lis,  picea,  subputrida,  graveolens,  magna  plerumque  co¬ 
pia  pluries  excernitur,  ita  ut  aut  vomitus  cruentus  praece¬ 
dat  aut  comitetur  dictas  excretiones  alvinas,  summamque 
virium  prostrationem  et  deliquia  facillime  oriunda  secum 
ferat» 

§.  2. 

*  U 

Hippocrates  *),  cui  primam  hujus  morbi  descrip¬ 
tionem  debemus,  materiam  illam  censuit  esse  bilem 
atram,  morbumque  ipsam  posuit  in  rminero  atra-bilio- 
sorum.  Hanc  sententiam  adoptarunt  non  solum  Galenus, 
ejusque  sectatores ,  sed  longe  plurimi  quoque  medii 
et  recentioris  aevi  Auctores  ad  saeculi  XVIII.  initium 
mediumve  usque.  Quid,  quod  adeo  post  Sclwhevum  1), 


Kiihn9  Diss.  de  morbo  nigro  Hipp*  Lips.  1802. 

Lausden ,  Diss.  de  morbo  nigro  Lugd.  Bat.  1694* 

JVlarcuSy  Adalb .  Fr.,  Ephemeriden  der  Heilkunde.  III.  Bd. 
Schonmgh,  Diss.  de  morbo  nigro  Hipp.  Groning*  1768. 
Schrader,  Diss.  de  morbo  nigro  Hipp.  Rintel.  1764. 

Singer ,  Diss.  de  morbo  nigro  Hipp*  Tyrnav.  1775. 

Tissot9  Epist.  med.  pract.  Lausanne  1760. 

PJZendelstaedt  in  Hufelands  Journal  der  pract.  Heilkunde. 
XX.  B.  4.  St.  p.  71. 

Wundram ,  Diss.  inaug*  med.  sistens  momenta  quaedam  circa 
melaenam.  Goettingae  1803. 

*)  V.  de  morbis  lib.  II.  sect.  v. 

1)  Ephem.  N.  C.  Cont.  3  et  4  in  app.  N.  12.  c.  1.  f 


Budeum  2),  aliosque  istius  aevi,  ipse  Morgagmus  3), 

illi  sententiae  addictus  esse  videbatur,  quia  in  cada- 

% 

veribus  morbo  nigro  defunctorum  cystidem  felleam 
solito  majorem  eademque  materia  impletam  invenerunt, 
quam  vivi  ejecerant.  Attamen  jam  olim  quoque  fuere 
alii  auctores  aliter  rectiusque  sentientes,  iisque  accedunt 
novissimi  et  clarissimi  omnes ,  in  eo  convenientes, 
materiam  istam  alvp  oreque  ejectam  nihil  aliud  esse, 
quam  sanguinem  degeneratum,  solutum,  vel  subpu- 
tridum.  Sic  apud  Fr.  Hoffmcmmim  4)  invenis,  Hiolauum 
5)  dixisse,  deprehendisse  sese  vas  breve  minimi  digiti 
latitudinem  habens ,  in  rejectione  sanguinis  per  supe¬ 
riora  et  inferiora;  nec  minus  ii*  Columbum,  6) F.  Pla- 
terum ,  7)  et  Bonetum,  8)  idem  animadvertisse  legimus. 
Cl.  /L  /L  Portal  9)  et  Ptichter  10}  tradunt,  mate¬ 
riam  nigram  ex  vasis  brevibus  late  patentibus  in  ven¬ 
triculum  expressam  transiisse.  Portal  in  libro  citato 
p.  19,  dicit.*  quinquies  se  in  cadaveribus  dissectis  san¬ 
guine  impleta  invenisse  intestina  tenuia  atque  ductus  cho¬ 
ledochos.  limiter  11)  idem  testatur  evenire  in  febre  flava. 

2)  Earnndem  Cont,  1  et  ‘2  observ.  105. 

3)  de  caus.  et  sed.  morb,  Tom.  II.  p.  110. 

4)  Medicin.  ration.  systemat.  Tom.  IV.  p.  61* 

5)  Anthropolog*  Libr.  II.  cap.  VI, 

6)  Rerum  anatomie.  Libr.  XV- 

7)  Observation.  Libr,  II. 

8)  Medicin.  septentrional.  Libr.  III,  Sect.  5,  cap,  4. 

9)  Abliandlung  fiir  praktisclie  Aerate,  Bd.  VIII.  8.  22. 

10)  Medizinisch  chirurg.  Bemerkungen.  Bd.  I.  S,.  119. 

1!)  Dissert.  de  flava  ludiarum  febre,  Edinb*  1798.  p,  67. 


Omnes  autem  in  eo  consentiunt ,  quod  nunquam 
non  viscera  abdominalia,  hepar,  lien,  ventriculus,  pan¬ 
creas,  mesenterium  atque  speciatim  eorum  vasa  s angui¬ 
fera  fontem  praebeant  ad  morbum  nigrum  generandum, 

§.  3. 

Etenim  in  cadaveribus  hoc  morbo  trucidatorum 
unum  vel  alterum  horum  viscerum  invenimus 
mole  naturali  vel  majus  vel  minus,  tum  induratum, 
tum  molle,  tum  alio  modo  eorum  structuram  atque 
formam  varie  corruptam.  Vasa  his  visceribus  con¬ 
juncta  sanguifera ,  meseraica,  splenica,  coronaria*  bre¬ 
via  etc.  deprehendimus  tumida,  varicosa  atroque  san¬ 
guine  impleta,  iteinque  saepius  in  ventriculo,  duodeno 
atque  intestinis  tenuibus  nigras  maculas,  ex  quibus 
compressis  ater  latex  effluit.  Ventriculum  viderunt 
plures  2)  post  mortem  ementa  materia  refertum  1), 
faciem  ipsius  internam  pallidam,  vasa  sanguinea,  prae¬ 
sertim  venam  cavam,  sanguine  plane  orbata  2). 

§♦  4. 

Quanquam  autem  nostris  temporibus  medici  in 
eo  conveniant*  sedem  morbi  hisce  in  visceribus  positam, 
nec  non  materiae  nigrae  causam  in  sanguine  esse  de¬ 
generato,  tamen  in  eo  dissentiunt  auctores,  quibus  ex 

1)  v.  Fr.  Hoffmann  I.  c.  p.  71. 

23  Rcil  uber  die  Erkenntnifs  und  Cur  der  Fieber.  T.  III. 
p.  151.  Richter  specielie  Therapie.  T.  III.  Jahn  Klinik 
der  chron.  Krankheiten,  fortges.  von  Erhard ,  T.  III. 


vasis  effluat  sanguis,  ac  quomodo  color  sanguinis  ruber 
in  nigrum  permutetur.  Ita  Heil  (1.  c.  p.  157)  de¬ 
clarat,  haemorrhagiam  hanc  ortum  quidem  ducere  ex 
hepatis  vitiis  e  venae  portarum  nimio  sanguine  im- 
pletione,  sed  sanguinem  excretum  ex  arteriis  ventriculi, 
duodenalibus  et  naeseraicis,  quae  venis  nimis  impletis 
sanguinem  promovere  non  possent,  effundi ;  nigro 
autem  colore  tingi  et  putrescere  sanguinem  stagnatione 
in  ventriculi  atque  intestinorum  cavis* 

Cl.  JErhard  1.  c,  p.  411.  absque  dubio  judicat 
haemorrhagiam  ex  venis  produci, 

Hichter ,  1.  c.  p,  309  adsentitur,  sanguine  stag^ 
nante  ventriculi  intestinorumque  venas  fieri  varicosas, 
ex  quibus  subito  erumperet  sanguis  foetidus  et  niger, 
Hujusmodi  alii  plures  ferunt  sententiam, 

Jidem  autores  interdum  post  mortem  nullum 
structurae  vitium  inveniri  testantur,  quod  quidem,  me 
judice,  in  haematemesi  acuta  evenire  potest,  nunquam 
autem  in  morbo  nigro, 

§.  5, 

Haec  interea  sufficiant  de  differentia  sententiarum 
circa  fontem  sedemque  morbi.  Quae  reliqua  de  hac 
re  dicenda  supersunt,  videantur  in  capite  de  diagnosi 
m.  n.  Verum  enimvero  quamvis  autores  in  quaestione, 
quibusnam  ex  vasis  effundatur  sanguis ,  dissentiant, 
ego  quidem  sanguinis  nigrum  colorem  vel  melanosin 
non  in  arteriis,  sed  in  venis  fieri,  ac  vasis  hepatis, 


lienis  et.  c.  lympathicis,  iisdemque  dilatatis  atque  cor¬ 
ruptis  haemorrhagiam  induci,  convictus  sum. 

Systema  venae  portarum,  ad  bilis  praecipue  fa¬ 
bricam  compositum,  receptaculum  et  simul  aiiquomodo 
officina  est  sanguinis  hydrocarbonici,  qui  facilius,  quam 
sanguis  arteriosus,  in  vasis  suis  venosis,  citiusque  extra 
vasa  evadit  niger  ac  foetidus  1).  Sectiones  cadaverum 
itidem  venas  praesertim ,  prhe  arteriis ,  affectas  osten¬ 
derunt.  Negare  tamen  nolim,  arterias  etiam  in  morbo 
nigro ,  non  autem  primarie ,  sed  secundarie ,  a  vena¬ 
rum  vitiis  affici,  easque  interdum  cum  venis  ex  con¬ 
gestione  posse  dilatari  atque  disrumpi;  saepius  autem 

evenire  hoc  in  vomitu  cruento  coque  acuto  vel  suba- 

• 

cuto,  quo  sanguis  ruber,  vel  atro-purpureus  coagulatus 
excernitur.  Haematemesis  autem  haec  non  idem  est , 
quod  morbus  niger ,  sive  vera  illa  melanosis ,  qua 
sanguis,  secundum  Clar.  Breschet  2)  ,  tantopere  est 
degeneratus,  ut  omnem  perdiderit  vim  plasticam, 

's*  V. 

§,  6.  Causae  occas ionales. 

Quae  in  corporibus  praedispositis  eruptionem  ipsam 
inducunt,  sunt  praesertim :  variae  animi  commotiones, 

1)  Y.  Cei.  HarlejSy  Rheinische  Jalirbiicher  derMedicin  und 
Chirurgie  Bd..  V.,  X.  Stiick  1822.  p,  88.  Hoc  loco  dicit 
celeberrimus  autor  :  Melanosis  in  systemate  capillarq 
incipiens,  producitur  a  sanguinis  secretione  ac  mixtione 
retrogressa ,  cum  charactere  putrido  «t  carbone  hydro» 
genico  praeponderante. 

2)  Harlefsy  Rh.  Jahrb,  1.  c,  p.  93. 


angor,  terror,  ira;  corporis  nimiae  exagitationes,  lapsus 
vel  ictus ;  pedum  atque  abdominis  refrigerationes ; 
laxantia  drastica,  vomitoria ,  emmenagoga ,  crapulae  et 
vigiliae  frequentiores  etc.  Saepe  autem  causa  occa- 
sionalis  nulla  patet,  atque  videntur  causae  praedispo- 
nentes  sensim  structurae  vitia  gignere  talia,  quae,  tono 
reproductionis  organorum  dejecto  unaque  circulo  san¬ 
guinis  per  canales  ex  infarctu  ,  obstructione ,  et  stag- 
natione  intercepto  ,  atque  sanguine  ipso  dissoluto ,  ad 
atram  haemorrhagiam  inducendam  sufficiant.  Multae 
adhuc  notantur  aliae  causae,  ex  quibus  non  tam  morbus 
noster,  quam  vomitus  cruentus  simplex  excitari  potest, 
quales  sunt :  venena  acria,  vitrum  devoratum,  hirudines 
in  ventriculum  ingressae,  congestiones  sanguinis  abdo¬ 
minales  in  gravidis  et  parturientibus,  status  inflamma¬ 
torius  ventriculi  atque  intestinorum  in  febribus  biliosis 
putridis,  in  febre  flava,  gravior  infantum  succulentorum 
dentitio  ,  haemorrhoea  petechialis ,  pylori  indurati  an¬ 
gustia  etc.  Haec  vero ,  quum  per  se  vomitum  cruen¬ 
tum  simplicem ,  absque  melanosi ,  producere  tantum 
valeant,  ad  nos  quidem,  morbum  nigrum  tantummodo 
describentes,  non  attinent’;  quanquam  non  ignoro,  duos 
hos  morbos  passim  ab  autoribus  sibi  non  solum  simil¬ 
limos,  sed  adeo  pares  ejusdemque  naturae  haberi,  neque 
minus  cruentum  vomitum  pro  re  nata  in  morbum 
nigrum  posse  transverti. 

§.  7.  Causae  praedispouentes. 

Corpora  graciliora  et  teneriora,  nervis  systematis 
gangliaris  nimis  sensibilibus  ,  abdominisque  visceribus 
debilibus  praediti,  unaque  animo  sensibiliori  et  mobi¬ 
liori  conspicui,  prae  aliis  ad  morbum  nigrum  dispo¬ 
nuntur,  atque,  quum  crassior  et  crudior  sit  victus, 
cibi  male  vel  haud  satis  cocti  insipidique ,  et  quum 
accedat  vita  sedentaria,  sanguinis  profluvia  suppressa, 
febres  intermittentes  male  curatae,  tristitia  diurna,  po¬ 
tuum  spirituosorum  abusus,  onania  atque  similia  alia, 
quae  dispositionem  augent,  ita  adfecti  praeparatique 
et  opinato  citius  in  morbum  ipsum  facillime  incurrunt 
Praeterea  conferre  plus  minusve  valet  ad  diathesin  cre¬ 
andam  vis  coeli  climatisque  et  aeris,  terrae  regio,  prae¬ 
sertim  meridionalis,  calida, hurnida,  paludosa,  umbrosa, 
profunda,  et  habitationis  conditio  similis,  insana,  parum 
lucida,  mephitico  aere  repleta  etc. 

§.  8.  Symptomata  prodroma , 

quae  morbi  nigri  eruptionem  per  plures  utplurimuni 
armos  praecedunt,  mixta  sunt  ex  morbi  hypochondriaci, 
hysterici,  et  infarctuum  abdominal.  symptomatibus. 
Pertinent  huc  potissimum :  ciborum  appetentia  atque 
alvi  excretio  irregularis  ,  ructus  acidus  ,  nausea  atque 
interdum  vomitus ,  digestio  depravata ,  veniris  inflatio 
et  tormina  intestinorum,  dolores  colici,  sensationes 
hypochondriorum  dolorosae  ac  tensivae,  dolor  inprimis 
mali  omnis  in  sinistro  latere  circa  lienem,  pallida  facies, 
cachecticus  corporis  habitus,  anxietates  praecardiales  et 

cardialgia,  animus  tristis,  corpus  marcescens,  atque 
alia  languoris  et  depravationis  organorum  reproductioni 
inservientium  signa. 

§.  9.  Diagnosis. 

Prodromis  signis  descriptis,  morbi  efformati  ipsius 
(nisi  evolutio  ejus  intercepta  fuerit)  sequentia  utplu- 
rimum  citius  tardius  sese  accingunt  symptomata :  dolor 
in  sinistro,  rarius  in  dextro  latere  per  menses  crescit, 
reproductionis  functiones  sensim  magis  depravantur; 
angor  atque  anxietates  circa  praecordia  augentur  1) ; 
debilitas  crescit  et  in  animi  deliquium  interdum  transit, 
facies  lurida  Iit  cum  plumbeo  circa  oculos  colore, 
loquela  tremula ;  subveniunt  dolores  pungentes  et  pres¬ 
sorii  abdominis,  dorsi  et  pectoris ;  extrema  frigent, 
sensus  demittunt,  pulsus  fiunt  parvi5,  celeres  atque 
intermittentes  ,  vacui ,  vix  sensibiles  ;  praecordia  con¬ 
stringuntur ;  vapor  calidus  oesophagum  accendit;  et 
proinde,  accedentibus  lypothymia  et  spasmis  ingentibus 
sequitur  atri ,  putridi  sanguinis  dejectio,  tum  per  oeso¬ 
phagum  et  os,  tum  per  alvum,  mixti  cum  cibis  male 
digestis ,  bile ,  pituita  etc.  Urina  ,  quae  parca  excer¬ 
nitur,  saepe  atro-rufa  et  foetida  est. 

Paroxysmus  talis  —  nam  ita  sanguinis  corrupti 
extrinsecus  erumpendi  impetus  vocare  licet  —  plus  ini- 
nusve  per  quadrantem  horae  perdurans,  afferre  solet 
levamen ;  sensus  et  animus  redeunt ,  angor  levior  et 


1)  J/Vundram  diss.  inaug.  med.  circa  melaenam,  p.  yi. 

tolerabilior  fit;  signis  tamen  magnae  debilitatis,  et 
concoctionis  perversae  perseverantibus.  Post  horas 
aliquot ,  vel  etiam  post  unum  vel  plures  dies ,  si 
remedia  tollendo  morbo  imparia  sunt  adhibita,  redit 
paroxysmns  sub  iisdem  symptomatibus  urgentibus; 
vel  etiam  sub  lenioribus  symptomatibus  materia  nigra 
cum  stercoribus  excernitur,  cessante  vomitu  cruento. 

Autores  quidem ,  saepius  morbum  nigrum  a  san- 
guinis  putridi  per  alvum  tantum ,  sine  vomitu  excre- 
tione  incipere  perhibent.  Neque  ego  negare  velim,  hoc 
ita  se  habere.  Attamen  frater  meus,  qui  sexies  trac¬ 
tavit  ejusmodi  aegrotos,  ineuntem  morbum  nunquam 
alio  modo  vidit,  quam  sanguinis  per  os  et  alvum  re¬ 
jectione  simul  invadentem.  Rarissime  certe  vomitum 
in  morbo  nigro  incipiente  abesse  posse  censeo,  quia 
copiam  (unam  usque  ad  quindecim  libras)  et  corrup¬ 
tionem  deprehendimus  tantam,  quandam,  etiamsi  in 
intestinis  ileo  et  jejuno  effundatur,  sine  nausea  et  motu 
ventriculi  antiperistaltico  accedente,  excerni,  mihi  per¬ 
suadere  vix  queam. 

Materiam  autem  excretam  revera  sanguine  con¬ 
stare  ,  optima  et  certissima  explorandi  viam  hac  qui¬ 
dem  demonstrari  posse  existimo,  quod  aquam  tepidam 
affundamus,  qua  materies  illa  colore  rubro  vel  bruno 
tingitur.  Etenim  si  materia  ista  bile  constaret,  ex  ad- 
fusa  aqua  tingeretur  colore  flavo  viridi  1).  Alvi  porro 
excretio  colore  insolito  nigri  vel  ex  rubro  subatro  il- 


1)  Rdl  1.  c.  p.  138. 

lius  materiei  speciem  induens,  sed  in  hominibus  sanis, 
aut  certe  non  illo  morbo  adfectis  procedens,  aut  vo¬ 
mitus  sanguini  similis  in  eadem  hominum  sana  con¬ 
ditione  a  myrtillorum  baccis,  cerasis  nigris ,  aliisve 
fructibus  jusculisve  ruborem  fundentibus  inductus ,  fa¬ 
cile  distinguitur  a  vera  melanosi  ex  absentia  sympto¬ 
matum  morbo  nigro  propriorum. 

Ex  cadaverum  sectionibus  ,  quarum  potiora  in¬ 
venta  supra  jam  recensuimus,  satis  elucescit,  sedem 
morbi  esse  talem,  qualem  designavimus,  morbumque 
nigrum  semper  cum  texturae  compagisve  vitiis  vel  lae¬ 
sionibus  convenire  in  uno  vel  altero  abdominis  viscere, 
hepate,  liene  atque  spqciatim  in  eorum  vasis  sanguife- 
ris,  maximeque  extremis  capillaribus  et  venosis  locum 
habentibus. 

§•  10» 

Morbi  nostri  originem  primacpue  iucunahula  non 
solum,  sed  interiorem  simul  essentiam ,  quam  dicunt, 
perscrutans,  maximi  deinceps  judico  esse  momenti, 
ad  principia  eiusmodi  aegritudinum,  quae  in  abdomi-* 
nis  visceribus  systemateque  meseraico  et  venae  portae 
sensim  sensimque  variaque  specie  parantur,  fugaci 
oculo  respicere ,  ut  eo  certius  morbi  indolem  indage¬ 
mus  atque  cognoscamus. 

Homines  corporis  habitu  procero ,  macilento  et 
tenero ,  constitutione  atrabilaria ,  tricesimo  anno  su¬ 
perato  ,  postquam  perdiu  passi  sunt  hypochondriacas 
atque  infarctuum  descriptas  aegritudines,  facilius  a  mor* 

bo  nfgro  ,  quam  alii  ,  corripiuntur.  Primo  tempore, 
quo  de  digestionis  etc.  vitiis  conqueruntur ,  spasmus 
interior  nervorum  vasorumque  adest,  vel  aliis  verbis 
ut  dicam,  abnormis  status  virium  vitalium  in  syste¬ 
mate  reproductivo.  Spasmo  lienis  saepe  redeundo  con¬ 
gestionem  efficit  passivam  in  systemate  venae  porta¬ 
rum,  indeque  secretiones  atque  nutritionem  pervertit 
et  sensationes  inducit  varias  easque  molestas  perversas- 
que  huic  sivi  Fundamento,  dynarnico  ita  per  hoc  tem¬ 
pus  posito ,  morbus  sensim  vitam  organorum  propri¬ 
am  aggreditur ,  vires  vitales  deprimit ,  circulum  san¬ 
guinis  reddit  irregularem ,  atque  succos  permutat  en¬ 
tericos  ,  ut  quantitate  et  qualitate  vitientur.  Morbus 
dum  hucusque  intra  fines  dynamicos  sive  virium  mo¬ 
tuumque  vitalium  aberrationibus  et  perturbationi¬ 
bus  continetur ,  neque  adhuc  in  ipsius  materiei  textu¬ 
raque  organicae  laesiones  et  corruptiones  transiit,  faci¬ 
liori  plerumque  opera  victus  et  regiminis  idonei  ope 
reliquaque  cura  diaetetica  cohiberi  primoque  sic  gradu 
extingui  posset.  Progrediente  tamen  morbo,  organa 
et  vasa,  majori  laborantia  atonia ,  dilatantur  et  coer¬ 
centur  ;  sanguis  et  succi  infarctu  et  obstructione  stag¬ 
nant  atque  corrumpuntur,  fluidorumque  in  solida  et 
solidorum  in  fluida  mutua  actio  et  reactio  (quibus  rite 
procedentibus  sanitas  et  vita  organica  conservatur) 
perturbata  et  perversa  facta,  nunc  vires  atque  organa 
magis  magisque  destruit ,  donec  causa  occasionali  levi 
accedente,  sanguis  degeneratus  putridusque  ex  organis 
et  vasis  destructis  prorumpat,  morbumque  nigrum 
producat.  ^ 

§.  11. 


a 

Morbum  nigrum  itaque,  pro  subjectorum  dispo¬ 
sitione,  pro  omnibus  symptomatibus,  quae  ejus  prin¬ 
cipium,  progressum,  atque  eruptionem  ipsam  conco- 
mitantur,  consideratum,  esse  profitemur  cachexiam 
chronicam  asthenicam  ex  intemperie  virium  repro- 
ductivarum  oriundam,  ipsumque  evolutione  lenta,  vitia 
intestinorum  abdominalium  organica  inducere,  quae 
denique  haemorrhagia  atra  sequatur  necesse  est. 


§• 

Differentia  morbi  nigri  a 

Morhus  niger  ex  or¬ 
ganis  abdominis ,  hepate, 
liene ,  pancreate ,  glandu¬ 
lis  meseraicis  etc.  corrup¬ 
tis  ,  id  est  ex  vitiis  orga¬ 
nicis  ,  cum  congestioni¬ 
bus  sanguinis  passivis,  pa¬ 
ralysi  simili  statu ,  indu¬ 
citur. 

Morhus  niger  post  ae¬ 
gritudines  per  annos  utplu- 
rimum  perseverantes  pro¬ 
ficiscitur,  et  nunquam  non 


1)  v.  p.  25  seq.  in  para 
qui  eas  retuli. 


12. 

vomitu  cruento  simplici, 

V o  mi  tus  cruentus  s. 
haematemesis  oritur  ex 
ventriculi  atque  intestino¬ 
rum  arteriis  et  venis,  quae 
ex  causis  et  mechanicis  et 
dynamicis  1) ,  curti  con¬ 
gestionibus  sanguinis  ac¬ 
tivis  ,  quin  immo  ex  in- 
flamatorio  saepe  statu,  hae* 
morrhagiam  patiuntur. 

P^omitus  Cruentus  bre* 
viori  tempore ,  vel  subito, 
vel  post  dies  aut  hebdo¬ 
mades  aliquot  cooritur, 

pho  de  causis  occasionalibus , 

post  mortem  reperiuntur 
destructiones  organicae* 

In  tnorho  nigro  ,  inci¬ 
piente  paroxysmo,  sanguis 
semper  excernitur  niger¬ 
rimus,  picis  instar  et  foe¬ 
tidissimus,  atque  vasis  in¬ 
clusus  melanoseos  processu 
jam  infectus  est,  ut  ni¬ 
gerrimum  excretum  appa*- 
rere  oporteat.  Vid.  de  hoc 
S.  G.  V ogelium  1)  atque 
Fr.  G,  Breuel  2),  qui  ejus¬ 
dem  quoque  sententiae  sunt. 

MorLus  niger  comites 
habet  vires  exhaustas  et 
spasmos* 

3lorhu$  niger  corpora 
tantum  disposita  sporadice 
aggreditur* 


neque  raro  in  ipso  nul¬ 
lum  abdominis  intestino¬ 
rum  structurae  vitium  in¬ 
venimus  organicum. 

In  vomitu  cruento  san¬ 
guis  excernitur  ruber  vel 
bruneus  ,  coagulatus  vel 
tenuis  ^  sanguis  niger,  qui 
serius  per  os  aut  alvum 
ejici  solet,  sola  in  intesti¬ 
norum  cavo  commoratione 
induitur  nigro  colore  ac 
foetore. 


omitus  cruentus  co¬ 
mitem  habet  febrem  /vel 
erethismum. 

V umitum  cruentum  epi¬ 
demice  grassari  interdum 
observarunt  autores  3). 


Si  licitum  eritj  ut  differentia  amborum  morborum 
clarior  elucescat,  eos  cum  haemoptysi  componere,  vo<* 


i)  L.  c,  p,  74, 

2}  v.  Disseit.  ejus  de  morb.  nigfo  Plippocr, 

3)  Fr .  Hofjmann  1.  c.  p.  70  et  Hichlers  chirurg,  Bibliotlielc, 
Bd.  XII.  S.  1Q5. 

initum  cruentum  cum  ejusmodi  haemoptysi  convenire 
judico  ,  quae  in  statu  pulmonum  inflammatorio  vel  in 
congestione  sanguinis  activa  ab  haemorrhoidum  et 
mensium  suppressione,  refrigerio,  plethora  locali  vel 
universa  atque  aliis  causis ,  sine  vitiis  pulmonum  or¬ 
ganicis  inducitur.  Morbus  niger  contra  ei  comparandus 
est  haemoptysi ,  quam  causa  fovet  interna ,  id  est 
structura  pulmonum  morbide  mutata,  vomicae,  tuber¬ 
cula  etc. 

§.  13.  Differentia  Morbi  nigri  a  Splenitide. 

Luculenter  puto  me  demonstrasse  morbi  nigri 
differentiam  a  vomitu  cruento ,  eamque  fallere  non 
posse  ,  si  anamnestica  eruptionis  ipsius  symptomata, 
materiamque  excretam  diligenter  perspicimus. 

Pari  modo  spleuitidi  in  exitu  magna  cum  morbo 
nigro  similitudo  est.  Quare  medicus  tum  denique 
vocatus ,  anamnestica  decursumque  morbi  nesciens, 
haerere  potest,  utro  eorum  aeger  laboret.  Curae  qui¬ 
dam  therapeuticae,  si  initio  non  distinguantur,  magnum 
id  afferre  damnum  non  potest ;  sed  diagnostico  tamen  line 
eos  cognoscere  et  distinguere  oportet.  Quod  mihi  quidem 
non  ita  difficile  esse  videtur.  Secus  tamen  Ad.  Friedr. 
Marcus  judicat ;  is  enim  asserit,  morbum  nigrum  pro 
exitu  splenitidis  esse  habendum,  nihilque  esse  aliud, 
nisi  splenitidem.  (vid.  Ejus  Ephemerid .  d .  Heilk .  T.  III.) 
Rationes  quas  profert,  sunt  hae. 

In  morbo  nigro  hypochondrium  sinistrum  semper 
et  maxime  male  esse  affectum ;  praecipueque  regionem 


— .  35  — 

lieni3  intumescere  et  dolores  creare;  praeterea  plura 
symptomata  morbosa  splenitidis  et  morbi  nigri  esse 
eadem. 

Illud  quidem  negari  non  potest,  nec  quisquam 
eorum  ,  qui  de  morbo  nigro  scripserunt,  unquam  ne* 
gavit ,  sinistrum  hypochondrium ,  nominatimque  re¬ 
gionem  lienis  laborare :  atque  ego  ipse  in  ea  sententia 
sum,  raro  reperiri  morbum  nigrum  sine  lienis  inflam¬ 
mationibus,  saltem  chronicis;  quum  inter  omnes  con¬ 
stet,  morbum  nigrum  eum  esse,  qui  non  solum  lienem, 
sed  etiam  totum  portarum  venarum  systema,  quinimo 
omnia  cavi  abdominis  organa,  corrumpere  possit. 
Quare  equidem  Tissotio  accedo,  e  splenitide  morbum 
nigrum  oriri  posse.  — 

Conspicui  febris  motus ,  qui  vespere  exacerbantur 
(aestus  scilicet  et  horripilationes  se  subsequuntur),  sple- 
nitidi  cum  perturbationibus  in  sanguinis  circulatione 
antecedunt.  Quum  autem  vomitus  cruenti  et  sedes 
cruentae  (quae  quidem  raro  accidunt)  apparent,  tum 
extremum  splenitidis  stadium  adest.  Adde  quod  6*. 
JkTarcus  initio  splenitidis  sedes  cruentas  nunquam  vi¬ 
disse  se  ait;  atque  Cl.  V.  JBree  et  Hom  normalem 
esse  sedem  illi ,  qui  splenitide  laboret ,  contendunt. 
Quae  omnia  si  inter  se  comparantur,  essentialis  dif¬ 
ferentia  inter  splenitidem  et  morbum  nigrum  depre¬ 
hendetur}  nam  primum  febris  motus,  qui  splenitidem 
praecedunt,  ad  morbum  nigrum  non  pertinent;  quan- 
quam  haud  dubito ,  quin  illi  nonnunquam  accedant, 
quum  praesertim  morbi  nigri  complicationes  cura  aliis 

malis  permultae  esse  possint;  quo  fit,  ut  chronicus 
decursus  hujus  morbi  magis  acutus  fieri  posse  videatur; 
atque  in  his  tantummodo  casibus  motus  proprie  febri¬ 
cosi  reperientur.  Secundo  morbi  nigri  proprium  esse 
videtur,  quod,  dum  fis  exoritur,  uno  cum  vomitu 
sedes  tales ,  quales  supra  descriptae  sunt ,  accidunt : 
quanquam  his  ille  plerumque  praecedit.  Quare  non 
ut  in  splenitide  ad  extremum  stadium,  sed  ad  primum 
potius  sedes  cruentae  pertinent.  Tandem  rarissime  in 
splenitide  sanguis  tam  degeneratus,  quam  in  morbo 
nigro  apparebit  :  unde  jam  Scheuckius  adeo  sub  ni¬ 
grarum  dejectionum  nomine  morbum  nigrum  descripsit. 

§.  14.  Differentia  morhi  nigri  ah  Ilaemovrh oi ciih us, 

Haemovrhoidali  fluxui,  qui  in  ortu  et  decursu, 
quantitate  et  qualitate  sanguinis  atque  praecipue  in 
eruptione  ipsa,  tantopere  a  morbo  nigro  differt,  ut 
unus  pro  altero  morbo  haberi  vix  possit,  id  tantum 
commune  est  cum  morbo  nigro,  quod  utroque  in  morbo 
sanguis  per  alvum  excernitur. 

In  senibus  interdum  sanguis  joer  vasa  haemorrhoi- 
dalia  excernitur  niger ,  foeditus  et  dissolutus ;  quo  in 

statu ,  quum  intestinum  rectum  paralysi ,  abdomen 

0 

meteorismo  nisi  tympanitide  sit  affectum ,  alvi  excretio 
involuntaria  procedat ,  et  signa  localia  haemorrhoidum 
tumidarum  conspici  possint,  diagnosis  vix  esse  poterit 
dubia. 

§.  15.  Differentia  morbi  nigri  a  Dysenteria, 

Dysenteria  ex  doloribus  abdominis  intestinorumque, 
diarrhoea  frequente,  tenesmo  vehementi,  sanguinis 
ac  pituitae  per  alvum  excretione,  statuque  febrili  cog¬ 
noscitur.  Caret  morbus  niger  tenesmo  et  febre;  prae- 
tereaque  sanguinis  excreti  quantitas  et  qualitas  tam 
varia  et  diversa  sufficit  ad  internoscendum  utrumque 
morbum. 

§.  16.  Differentia  morbi  nigri  a  Cholera  haud 

excjaisite  acuta. 

Nullum  novi  morbum,  qui  in  suo  initio  tantum 
similitudinis  cum  morbo  nigro  praebeat  quod  ad  symp¬ 
tomata  potiora,  quam  choleram.  Duo  hi  morbi  spo- 
raclice  in  multis  regionibus  progrediuntur ,  eademque 
fere  modo  invadunt  cum  virium  iactura,  pulsu  parvo 
(saepe  intermittente),  spasmodicis  affectibus,  extremorum 
frigore ,  pallida  et  lurida  facie ,  humidorum  magnae 
copiae  vomitu  ac  diarrhoea ,  adeo  ut  mensurae  aliquot 
paucas  intra  horas  evacuentur.  Post  evacuationem 
vires  exhaustae  aliquantulo  redeunt,  donec  paroxysmus 
denuo  inchoet;  insuper  aeque,  ac  morbo  nigro,  cholera 
corripiuntur,  qui  jam  dudum  aegri  et  cachectici  fuerunt, 
(quod  autem  in  cholera  non  toties,  quoties  in  morbo 
nigro  evenit.) 

Diagnosis  certior  praecipue  posita  est  in  excre¬ 
mentorum  accurata  disquisitione.  In  cholera  excreta 
sunt  bilis ,  aqua ,  pituita ,  stercora  et  succi  enterici ; 

I 

in  morbo  nigro  sanguis  ater  et  graveolens  prae  aliis 

eminet  fluidus,  quo  manifeste  dignoscitur  a  cholera 
morbo.  Absolvitur  vero  diagnosis  morbi  nigri  absentia 
dolorum  torminumque  ventris  et  intestinorum  fere 
omnium,  in  multis  cholerae  acutioris  casibus  (modo 
non  in  omnibus )  misere  aegros  cruciantium ;  ut  de 
epidemica  cholera  acuta,  eaque  saevissima  et  cito  ne¬ 
cante  ,  taceam. 

§.  17.  JPrognosis. 

Ipsius  jam  Hippocratis  effato  praedicitur:  si  vo¬ 
mitui  cruento,  nigra,  pici  similis  eaque  graveolens 

alvi  dejectio  jungitur,  subitaneum  hoc  utplurimum 
.  . »  . 

enunciat  intentum ;  si  sanguis  ex  corrupto  e£  magno 
liene,  vel  indurato  hepate  proficiscitur,  animique  tan¬ 
dem  defectio  jungitur ,  mortem  proximam  portendit ; 
vid.  Hipp .  Aphor .  37  ,  Sect.  VI. 

Huic  adsentiens  Fr.  Hoffmami  1.  c.  p.  71.  summum 
observat  esse  hoc  in  statu  periculum.  Atque  ita  omnes 
medici  morbi  nigri  prognosin  summe  periculosam  et 
non  tantum  ancipitem ,  sed  plerumque  funestam  sta¬ 
tuerunt. 

Periculum  morbi  pendet  primum  ab  haemorrhagia 
ipsa ;  quae ,  modum  excedens  intra  viginti  quatuor 
horas  lethalis  fieri  potest  1). 

Secando  ab  organorum  destructionibus  quae  tan¬ 
tae  esse  possunt,  ut  medelam  nullam  admittant.  Ter¬ 
tio  a  morbis  subsequentibus  cachecticis,  (hydropibus, 

1_)  Fr.  Hoffmann  1.  c.  p.  78. 

ic teris,  febribus  hecticis  ex  suppuratione  liepatis)  etc. 
qui  utriusque  causae  conjunctione,  id  est  sanguinis 
jactura  et  degeneratione  nimia  ex  organis  destructis 
oriuntur. 

Nec  tamen  ego  ,  quamvis  periculi  expers  morbus 
niger  judicari  nequeat ,  adeo  infaustum,  quam  Hippo¬ 
crates  et  Fr»  Hoffmann ,  praedicarunt,  morbi  eventum 
esse  censeo;  sed  quum  modo  methodus  medendi  sat 
idonea  rite  et  cito  adhibeatur ,  exitum  funestum  posse 
utplurimum  arceri,  quinimmo,  haemorrhagiam  hanc  haud 
raro  esse  crisin  salutarem,  rarissimeque  tantas  orga¬ 
norum  degenerationes ,  quantis  mederi  non  valeamus, 
secum  habere  persuasum  mihi  est. 

§.  18.  Methodus  medendi. 

In  morbi  descriptione,-  vitiorum,  quae  emptionem 
semper  antecedunt,  organicorum  lentam  evolutionem 
ostendi.  Facile  igitur  patet,  quod,  si  jam  initio  et 
adolescente  adhuc  morbo  idonea  remedia  adhiberentur, 
de  funestis  organorum  destructionibus  secessuque  ni¬ 
gro  ipso  praecavendis  vix  dubitandum  foret»  Ast 
multi  certe  sunt  aegroti,  qui,  dummodo  negotiis  suis 
fungi  valent,  lente  hoc  progredieris  malum  parvi  pen¬ 
dunt  ;  plures  etiam ,  qui  vitam  gerentes  emptioni 
morbi  promovendae  aptissimam  ,  semel  vel  bis  consu¬ 
lendo  medicum ,  sat  credant  fecisse.  Interdum  in  me¬ 
dicos  ipsos  culpam  transferre  debemus,  qui  non  magni 
momenti  hujusmodi  aegritudines  abdominis  aestiment, 
aliquot  guttas  antispasmodicas  ad  dolores  leniendas 


praescribant  ,  itaque  patientem  serius  in  morbum  ni¬ 
grum  ruentem ,  non  bene  curent. 

§.  19. 

Brevibus  nunc  therapiae  hujus  mali  adumbrandae 
methodum  -pro  phy  laeticam  praemittam,  regulasve  ad 
morbum  praecavendum  vel  in  germine  supprimendum 
denotabo.  Omnibus  signis  accurate  perpensis,  inprimis 
medicus  animum  attendat  ad  tensionis  in  sinistro  latere 
dolorem ,  quem  nominavi  mali  ominis ,  nec  non  ad 
dolorem  circa  praecordia  prementem,  quibus  sensatio¬ 
nibus  rarissime  carebunt,  qui  post  menses  vel  Jiebdo- 
mades  morbo  atro  corripiuntur.  Caveat  tunc ,  ne 
malum  pro  saburra  gastrica ,  bile,  pituita  aut  atonia 
sola  ex  debilitate  nervorum  habeat,  indeque  emetica, 
drastica,  excitantia  calida,  roborantia  adstringentia  prae¬ 
scribat,  quae  remedia  eruptionem  ipsam  provocarent. 
Vasa  brevia ,  mesaraica  etc.  eo  tempore  cruore  sunt 
distenta  ,  circulus  sanguinis  non  amplius  liber  et  ex¬ 
peditus,  sed  stagnatione  atque  infarctu  interceptus, 
vasorum  erethismus  justo  major,  quibus  corrigendis 
tum  resolventia  lenia,  tum  pro  re  nata,  ad  hyperaesthe¬ 
siam  mitigandam  sedantia  narcotica,  solvendi  aliqua  vi  si¬ 
mul  pollentia,  sunt  opponenda.  Pertinent  huc  maxime : 
aqua  Lauro  -  Cerasi ,  extr.  Hyoscyami,  Natron  et  Kali 
acetic, ,  Kali  tartaric.,  extr.  Taraxac.,  Saponariae,  Gra¬ 
minis  ,  Chelidonii  maj* ,  eorumque  decoctiones ,  sicut 
etiam  apozemata  ex  Lapatho  acuto,  Sarsaparilla  etc. 
parata,  atque,  si  infarctus  simul  adsunt,  clysteres  vis¬ 
cerales,  nec  non  aquae  minerales  resolventes. 


Lente  ac  perseveranter,  sicut  morbus  oritur,  ita 
medicus  procedat  in  tractatione,  atque  post  hebdo¬ 
mades  vel  menses  fausto  gaudebi  teventu.  Post  sensusdo- 
lorificos  et  extendentes  subter  latere  pacatos  et  functiones 
reproductivas  magis  in  ordinem  redactas  sensim  ad 
Iresolventia  fortiora ,  antimonialia ,  gummata  ferulacea, 
deinceps  ad  amara  et  roborantia  transgrediatur. 

Nutrimenta  sint  levia  concoctu ;  legumina ,  nimis 
aqria  ,  salsa,  et  spirituosa  in  victu  vitentur;  itemque 
crapula  venereque  nimio ,  et  omnibus ,  quantum  fieri 
potest,  nimiis  corporis  animique  commotionibus  et 
fatigationibus  abstinendum.  Saepius  his  remediis,  me¬ 
dico  atque  aegroto  perseveranter  iis  utentibus,  etiamsi 
organica  destructio  jam  inceperit,  vitia  feliciter  tolluntur. 

§.  20. 

Sin  autem  ad  praecavendum  morbum  idonea  re¬ 
media  neglecta  fuere,  morbusque  jamjam  efforma- 
tus  fuerit,  therapiam  ipsam  morbi  provectioris  sequenti 
inodo  instituere  vel  saltim  experiri  conveniet. 

Ab  Hippocratis  ad  nostra  usque  tempora  medici  fere 
omnes ,  ut  quamplurimis  in  casibus  post  paroxysmum 
laxantibus  lenibus  et  oleosis,una  cum  clysteribus  emol¬ 
lientibus,  curam  instituamus,  suadent,  quum  hoc  modo 
sanguis  niger  atque  alia  humida  excernantur,  quae 
alioquin  in  ventriculo  atque  intestinis  inclusa  et  putre¬ 
scentia,  corrumpendo  virium  temperiem,  maxime  peri¬ 
clitarentur  vitam.  Methodo  igitur  eadem  frater  meus 
usus  est  in  homine  morbo  nigro  correpto,  {observ.  4) 
qui  quinto  morbi  die  ,  repetente  saepius  per  os  et 


per  alvum  materiae  nigrae  ejectione,  viribus  exhaustis  ex¬ 
spiravit.  Commutavit  itaque  medendi  viam  cum  alia,  qua 
quinque  morbo  nigro  laborantes  feliciter  sanati  sunt,  et 
quaiii  nunc  breviter  indigi  tabo. 

Paroxysmo,  quo  perdurante  medicus  multum  agere 
nequit,  superato  aeger  sumat  tincturae  Cinnamomi  et 
mixturae  sulphurico  acid.  singulis  horis  vel  alternis 
parvas  doses,  quibus  utplurimum,  quia  spasmi  nunquam 
fere  desunt ,  aqua  Lauro -Cerasi  jungitur.  Animi  et 
corporis  quietem  servet  perfectissimam ;  nihil  cibi 
solidi  graviorisque  edat,  nec  bibat  nisi  potus  demulcentes 
et  lenientes*  aquam  saccharatam  et  horcleatam,  decocta  ave¬ 
nae  excorticatae,  hordei  perlati,  oryzae,  granorum  sago, 
infus.  flor.  Chamom,  snmmit.  Millefol.  atque  similia. 

Omnia  haec  sumenda  sint  vel  frigida  vel  tepida, 
non  calida.  Primis  viginti  quatuor  horis  laxa  alvi 
excretio  saepe  sequitur,  qua  atra  etiam  materia  simul 
excernitur;  si  alvi  obstructio  adest*  clyster  emolliens 
ex  fl.  Chamom.,  lacte,  cum  sale  culinari  pauco  et 
oleo  paratum  applicetur.  Continuentur  hic  modus 
procedendi  per  duos  aut  tres  dies ,  quibus  sine  vomitu 
cruento  praeteritis ,  lenia  tum  primum  adhibeantur 
laxantia,  quales  sunt  Kali  tartaricum,  electuarii  e  Sennae 
parvae  doses  cum  infusione  millefolii,  chamom., 
decocto  graminis  et  simii.  Enemata  semel  in  die  de¬ 
bent  repeti ,  donec  in  stercoribus  materia  nigra  non 
amplius  existat. 

Tunc  medicus  curam  impendat,  ut  secundum  va¬ 
rios  debilitatis  gradus  et  secundum  locales  abdominis 

passiones  agat.  Saepe  opus  erit,  ut  infarctus  solvantur, 
et  nimiae  adhuc  organorum  abdominis  sensi  bili  t  a  ti 
atque  imbecillitati  occuratur.  Ad  hunc  finem  conveni¬ 
unt  emulsio  sem.  hyoscyami  et  papav.  alb.  cum  leni¬ 
bus  resolventibus  aut  adstringentibus ;  externe  lini- 
ment.  ammoniatum,  aut  liniment.  saponat.  camphorat., 
unguent,  hydrarg.  ciner. ,  spir  Angelic.  comp.  et  alia. 

Nunc  etiam  tempus  idoneum  adest,  causas  morbi 
et  destructiones  organorum ,  quantum  fheri  potest, 
remediis  idoneis  aut  corrigendi  aut  funditus  tollendi. 
Respiciat  medicus  pulsum,  linguam,  abdomen  an  molle 
vel  tensum,  an  dolens  nec  ne,  excrementorum  quanti¬ 
tatem  et  qualitatem,  vires  etc. ,  atque  pro  vario  rerum 
statu  varias  eligat  medendi,  vias  quales  quisque  sn  quo¬ 
vis  bono  therapiae  thesauro  legere  poterit  et  quas,  qunrn 
magna  ex  parte  congruens  esse  debeat  haec  methodus 
cum  prodromorum  methodo  adhibenda  curativa,  supra 
explicata,  hic  fusius  describere  opus  non  est. 

§.  21. 

Ego  quidem  bis  tantum,  frater  meus  autem  quin¬ 
quies  hac  methodo  5  qui  morbo  nigro  laboraverant, 
cum  successu  curatos  vidit ,  ut  post  morbum  supera¬ 
tum  aegritudinibus,  quibus  ante  vexati  erant,  fere 
omnibus  liberi  essent ,  meliorique ,  quam  per  multos 
annos  antecedentes ,  valetudine  gauderent.  Successus 
quidem  documento  est,  quae  medendi  via  sit  optima. 
Medicum  tamen  rationalem  decet,  cauSas  evolvere  et 
physiologicas,  pathologicas  ac  therap  uticas,  quibus  cog¬ 
nitis  successus  nitatur  faustus.  Diligenter  itaque  Versatus 

sum  in  morbi  indole  et  natura  cognoscenda ,  ut  me¬ 
thodus  medendi  ratiociniis  etiam  stabiliretur.  Aetio¬ 
logia  docet,  morbum  lente  exoriri  a  vitiis  dynamicis, 
quibuscum  sensim  conjungatur  organorum  destructio, 
melaenamqne  ipsam  denique  produci  ab  organorum  hac 
metamorphosi  et  destructione. 

§.  22. 

Organa  degenerata,  sanguis  in  vasis  stagnans, 
corruptus,  vique  sua  vitali  orbatus,  vires  reproductivae 
per  annos  alienatae  ac  depressae  non  solum,  sed  etiam 
totus  corporis  habitus ,  omnia  morbi  orientis ,  cres¬ 
centis  atque  erumpentis  symptomata, nonne  haec  omnia 
vires  summe  exhaustas  indicant  ?  Nonne  porro  in  cada¬ 
veribus  partes  internae  pallidae,  vasaque  sanguifera, 
vena  cava  etc.  sicut  in  aliis  haemorrhagia  defunctis, 
sanguine  destituta  inventa  sunt?  In  melaena,  quae  unanimi 
autorum  sententia,  haemorrhagiarum  omnium  pericu¬ 
losissima  est,  annon  indicatio  vitalis  debet  esse  prima  ? 
An  hoc  in  casu  oleis  et  laxantibus  vasa  iam  relaxata 
et  patentia  ad  coposiorem  sanguinis  fluxum  faciliores 
reddi  debeant,  usque  dum  cum  sanguine  vita  exierit? 
Quo  alio  modo  cachexiam  hanc  cum  sanguinis  pro¬ 
fluvio  debemus  respicere ,  quam  tamquam  asthenicam, 
saepiusque  paralyticam  ?  Indicatione  vitali  post  ali¬ 
quot  dies  absoluta ,  tum  demum  variarum  morbi  cau¬ 
sarum  ex  ratione  alvum  evacuare  et  vasa  debilitare 
nobis  licet  in  hominibus  alias  fortioribus,  ut  ita  radici¬ 
tus  morbum  ex  corpore  evellamus ,  sanitatemqne  re¬ 
stituamus. 

CURRICULUM  VITAE. 


F 

z-Jgo  Dani  e  1  Do  r  1  a  n  d  e  r  Montanus  (ex  pago  lidtt- 
gen  prope  IJomhurg),  natus  anno  millesimo  septingentesi¬ 
mo  nonagesimo  nono9  parentibus  II  en  vico  D  ori  and  er 
et  ID  i  lhelmina  ex  gente  II  e  ngstenherg ;  a  teneris 
usque  ad  annum  decimum  q  uartum  praeceptoris  domestici 
institutione  in  lingua  gallica 9  germanica ,  mathesi  de¬ 
mentari ,  historia  et  geographia  gavisus  sum .  Mer¬ 
caturae  destinatus  linguis  receutionihus  praecipue 
operam  dedi ,  latinum  sermonem  prope  negligens, 
quippe  cpui  minus  utilis  mihi  videbatur .  Illo  autem 
aetatis  anno  propositum  istud  relinquens  pharmaciae 
studi um  aggressurus  Consiliarii  aulae  Docturis  D o  g  1  e  r 
Hachenburgii  officinam  pharmaceuticam  adii.  Ubi 
ml  impediebat ,  quominus  a  Collaboratore  Diester- 
tv  e  g  i  o  in  lingua  latina  et  graeca  privatim  instruerer, 
et  omni ,  qua  heri  poterat 9  opera  chcmica  et  botanica 
mihi  traderetur.  Der  tres  annos  et  dimid.  in  ofhcina 
ista  labores  pharmaceuticos  peregi . 

£ )uo  perfectiorem  me  redderem  in  praxi  phar¬ 
maceutica ,  aliam  deinde  ofhciuam  ,  et  quidem  illam 
Piaenoh.  Korte ,  viri  eruditissimi ,  Solingae ,  petii . 


Praeterlapso  autem  anno  in  academiam  5  quae 
Marii urgi  Roret >  me  contuli.  Ibi  in  civium  academi- 
corum  numerum  relatus  et  albo  medico  Prorectore 
F  e  v  d.  FiF  ur  z  e  r  d  i  e  vi .  No  vemb  ri 's  C1MD  CCC  XFI. 
adscripins  ,  navias 9  ad  medicinae  studium  praeparandi 
causa  praelectiones ,  eo9  quo  par  estf  studio  frequentavi 9 
Prof.  cl.  nimirum  G  undlak  de  mathesi  elementari  ; 
cL  Munke  de  physica  experimeniali  et  astronomia 
physica;  cl .  Ullmann  de  miueralogia,  cl.  FFnr zev 
de  chemia  exper  i  mentali ,  nec  non  cl.  PF  e  ude  rot  h 
illas  de  botanica  tam  generali  quam  medica  cum  ex¬ 
cursi  oui h us  conj  unctas. 

Postquam  hic  per  annum  et  dimidium  scientiis 
illis  operam  navaveram ,  domum  me  retuli ,  militiae 
nomen  dedi 9  et  officiis  militaribus  per  annum  integrum 
tum  functus  y  medicinae  iterum  incumbendi  consilium 
cepi.  Hunc  ad  finem  primo  ad  linguae  latinae  stu¬ 
dium  regressus  sum  9  lllicpue  per  annum  vacavi.  De¬ 
inde  almam  Universitatem  Poruss.  Rhenanam  petii.  Cei, 
jlugusti  Rectore  numero  civium  academicorum  ad- 
scriptus  sum ,  et  apud  Celeh.  Harlefs ,  t.  t .  ordinis 
artis  salutiferae  Decanum  in  album  medicinae  studi¬ 
osorum  receptus. 

In  hac  /lea  demi  a  per  quinque  semestria  jam  com¬ 
moratus  9  sequentes  praelectiones  omni  qua  heri  po¬ 
terat  opera  audivi : 

Pi  of.  cl.  van  Calker  de  logica;  cl.  Goldfus  i 
de  historia  naturali  non  solum  generali  sed  etiam 
speciali  ;  cl.  FF  indi  sc  h  m  a  n  n  de  psychologia:  prae- 

lectiones  experientissimi  Uris.  IU  e  h  er  de  osteologia 
et  sydesmologia  ,  de  arte  cadavera  secandi ,  de  neuro - 
I  logia  el  splanchnologia,  illius  porro  repetitorinm  ana - 
i  tomiae  corporis  humani;  Prof.  cl.  May  er  prae - 
!  lectiones  de  anatomia  speciali ,  de  physiologia  foetns 
s  humani  et  hominis  nati.  Pathologiam  generalem  cum 
;  semiotice ,  therapiam  generalem  ,  materiam  medicam 
cum  therapia  generali  conjunctam  Cei.  Harlefs  me 
i  docuit ;  therapiae  specialis  docens  mihi  fuit  cl. 
JVasse,  cujus  et  praelectionibus  de  psychica  organo - 
irum  dignitate  interfui.  Chirurgiam,  ophthalmiatricen, 
|  doctrinam  de  operationibus ,  instrumentis  ac  deliga- 
itionibus  chirurgicis  milii  tradidit  Cei .  a  UI7 alther, 
:  cujus  etiam  cursui  operationum  chirurgicarum  adfui. 
\  Artem  obstetriciam  tam  theoreticam  quam  praciicam, 
et  repetitorium  atque  examinatorium  de  hac  scientia 
imihi  exposuit  cl.  Stein;  medicinam  forensem  cl. 
Pischoff.  Insuper  exercitationibus  clinicis  me  tra- 
i  didi  illisque  in  clinico  medico  per  unum  semestre 
i  auscultando ,  et  duce  cl.  JVasse  per  duo  semestria 
s  curationi  aegrotorum  operam  dedi;  in  clinico  cliirur- 
'  gico  per  semestre  auscultando ,  per  duo  semestria  duce 
>  Cei.  a  IU  ali  h  er  praxin  chirurgicam  exercendo  ;  in 
)  xenodochio  porro  obstetricio  per  * 

|  duce  cl.  Stein  practicando  vacavi . 


im 


integrum 


Quibus  omnibus  et  singulis  praeceptoribus  pie 
i  venerandis  maximas  9  quas  possum  ,  ago  gratias eas- 
j  que  iu  sempiternum  habebo. 


i 

Curriculo  studiorum  absoluto  reliquam  nunc  es 
ut  ad  summos  in  Medicina  honores  rite  capessende 
ah  Illustri  Ordine  Medicorum  in  Alma  Regia  Borus 
Rhenana  nunc  ea ,  qua  par  est ,  observantia  petam, 
admittere  Is  me  velit  ad  examen  rigorosum  pi 
gradu  Doctoris  subeundum ,  et  ad  reliqua 9  quae  mu 
ad  h une  Rnem  incumbunt ,  praestanda . 


THESES. 

1.  Crebra  venaesectio  ad  plethoram  disponit. 

2.  Differentia  vulgari  usu  recepta  inter  pleui 
tidem  et  peripneumoniam  locum  non  habet 

3.  Nullum  remedium  specificum  jure  sic  dictui 

4.  Synchondrotomia  nunquam  est  suscipienda» 

% 

5.  Spliacelus  vix  amputationem  admittit. 

6.  Keratonyxis  extractioni  cataractae  praeferet 
est. 

7.  Circumcisio  panni  locum  non  habet, 

8.  Amputatio  ex  tempore  facta  praestantissime 
in  vulneribus  ossa  frangentibus  auxilium  es 


